Súradnice: 45°45′00″S 126°38′00″V﻿ / ﻿45,75000°S 126,63333°V﻿ / 45.75000; 126.63333

**Charbin** (slovenský normovaný názov; po čínsky *哈尔滨* - pchin-jin *Hā'ěrbīn* - slov. prepis *Cha-er-pin*) je subprovinčné mesto v čínskej provincii Chej-lung-ťiang. Je to hlavné správne, hospodárske, kultúrne a dopravné centrum severovýchodnej Číny, ako aj najväčšie mesto a správne stredisko provincie Chej-lung-ťiang.

Leží na rieke Sungari neďaleko hranice s Ruskom. Bolo vybudované od konca 19. storočia skôr v európskom ako ázijskom štýle, preto dostal prezývku ***Paríž východu*** (alebo aj *Moskva* či *Petrohrad východu*); dodnes je tu poznať ruský vplyv. Dnes v meste žije vyše 10 miliónov ľudí.

Dejiny
------

Územie dnešného mesta bolo osídlené najneskôr na konci kamennej doby (okolo roku 2200 pred Kr.).

Pohľad na ulicu Kitaisukaja v 40. rokoch
Základy moderného mesta boli položené v roku 1895, keď tu cárske Rusko začalo stavať Transmandžuskú železnicu (neskôr premenovanú na Východočínsku železnicu). Charbin sa stal centrom výstavby, boli tu ubytované desiatky tisíc ruských inžinierov, úradníkov, vojakov a obchodníkov s rodinami. Počas rusko-japonskej vojny (1904–1905) sa dôležitosť mesta ešte zvýšila, lebo tu bola hlavná základňa ruskej armády v Mandžusku. Po októbrovej revolúcii do mesta prišli desaťtisíce emigrantov z Ruska. Počet obyvateľov veľmi rýchlo vystúpil, vtedy išlo o najväčšiu komunitu Európanov v Ázii.

V roku 1932 sa začala japonská okupácia Charbinu, ktorá trvala až do skončenia druhej svetovej vojny. V bezprostrednom okolí mesta robili Japonci vedecké a vojenské experimenty známe ako Unit 731, pri ktorých na čínskych a spojeneckých zajatcoch testovali chemické a biologické zbrane.

Po zriadení Čínskej ľudovej republiky mesto zostalo dôležitým správnym centrom a dopravným uzlom. Bolo tu vybudovaných veľa tovární, medzi nimi továrne na výrobu traktorov, cementu, turbín, strojov a petrochemické rafinérie. Na prelome 80. a 90. rokov bolo mesto otvorené zahraničnému obchodu a zahraničným investíciám, takže od tej doby zažíva ekonomický boom.

V roku 2000 tu bola otvorená Dračia veža (Lung tcha), 8. najvyššia veža Číny.

### Ruský katolícky exarchát

20. mája 1928 bol Charbine zriadený exarchát pre ruských katolíkov byzantského obradu, ktorý je od r. 1953 vakantný (uprázdnený, bez exarchu). Jeho dočasným správcom bol v roku 1934 aj slovenský jezuita Vendelín Javorka. Po druhej svetovej vojne väčšina jeho veriacich ušla do Austrálie, Severnej alebo Južnej Ameriky, časť bola deportovaná do Sovietskeho zväzu.

Partnerské mestá
----------------

|  |  |  |
| --- | --- | --- |
| * Dánsko  Aarhus Dánsko (1984)
* USA  Anchorage Spojené štáty
* Japonsko  Asahikawa Japonsko
* Južná Kórea  Bucheon Kórejská republika
* Filipíny  Cagayan de Oro Filipíny (2007)
* Čína  Čcheng-tu Čína
* Lotyšsko  Dugavpils Lotyšsko
* Kanada  Edmonton Kanada (1985)
* Juhoafrická republika  Ekurhuleni Južná Afrika
* USA  Fairfax County Spojené štáty (2010)
* Izrael  Giv'atajim Izrael
 | * Austrália  Griffith Austrália
* Rusko  Chabarovsk Rusko
* Čína  Chang-čou Čína
* Rusko  Jakutsk Rusko (2008)
* Čína  Kanton Čína
* Rusko  Krasnodar Rusko
* Rusko  Krasnojarsk Rusko (2008)
* Nemecko  Magdeburg Nemecko (2008)
* USA  Minneapolis Spojené štáty (1992)
* Čína  Nanking Čína
* Japonsko  Niigata Japonsko (1979)
 | * Rumunsko  Ploieşti Rumunsko
* Fínsko  Rovaniemi Fínsko
* Brazília  Salvador Brazília
* Čína  Sia-men Čína
* Čína  Si-ning Čína
* Veľká Británia  Sunderland Spojené kráľovstvo (2009)
* Rusko  Sverdlovská oblasť Rusko (1991)
* Čína  Ta-lien Čína
* Poľsko  Varšava Poľsko (1993)
* Rakúsko  Viedenské Nové Mesto Rakúsko
* Čína  Wen-čou Čína
 |

Referencie
----------

1. ↑

Zdroj
-----

*Tento článok je čiastočný alebo úplný preklad článku Charbin na českej Wikipédii.*

*Tento článok je čiastočný alebo úplný preklad článku Апостольский экзархат Харбина na ruskej Wikipédii.*